LT Europos Sąjungos oficialusis leidinys C 270/11

Valstybių narių pranešama informacija apie valstybės pagalbą, teikiamą pagal 2001 m. sausio 12 d. Komisijos reglamentą (EB) Nr. 68/2001 dėl EB sutarties 87 ir 88 straipsnių taikymo pagalbai mokymui

(2005/C 270/06)

(Tekstas svarbus EEE)

Pagalbos Nr.: XT 43/03

Valstybė narė: Vokietija

Regionas: Bremenas

Pagalbos schemos arba įmonės, gaunančios individualią pagalbą, pavadinimas: Regioninė programa Bremeno darbuotojų kvalifikacijos kėlimui — Pagalba įmonėms

Teisinis pagrindas: §§ 23, 44 Landeshaushaltsordnung (LHO) der Freien Hansestadt Bremen (dort vorliegend)

Planuojamos metinės išlaidos pagal schemą arba bendra įmonei suteiktos individualios pagalbos suma: Finansinė pagalba skiriama priklausomai nuo biudžete turimų lėšų. Iki 2006 m. programos įgyvendinimui yra numatyta metinė 250 000 EUR suma

Maksimalus pagalbos intensyvumas: Pagal Reglamento (EB) Nr. 70/2001 I priedo 1 straipsnio 2 dalyje pateikiamą apibrėžimą: iki 65 % mažoms įmonėms, 50 % kitoms įmonėms

Įgyvendinimo data: Pagalba skiriama, jei prašymas pateikiamas prieš kvalifikacijos kėlimo pradžią. Neskiriama pagalba jau pradėtiems veiksmams

Pagalbos schemos arba individualios pagalbos laikotarpis: Programa pradedama įgyvendinti 2003 m. spalio 1 d. ir baigiama 2006 m. gruodžio 31 d.

Pagalbos tikslas: Bremeno miesto darbo jėgos galimybių skatinimas, keliant regione įsikūrusių arba į jį persikėlusių įmonių darbuotojų kvalifikaciją. Šia programa gali pasinaudoti darbuotojai, kurie, dalyvaudami bendro ir tarpsektorinio kvalifikacijos kėlimo panaudojant naujausias žinias veiksmuose, įgyja žinių gamybos technologijų, metodų, informatikos, ryšių, multimedijos ir aplinkos srityse, taip pat žinių apie naujas užimtumo formas ir organizacines struktūras. Specialiojo mokymo veiksmams pagalba neteikiama. Šie veiksmai neapima darbuotojų, siekiančių gauti profesinį diplomą, tęstinio profesinio mokymo

Ekonomikos sektoriai: Pagal ES apibūdinimą, programa pirmiausia yra skirta Bremeno miesto mažoms ir vidutinėms įmonėms, veikiančioms šiose ekonomikos sektoriuose: amatininkystės, prekybos, pramonės, laisvųjų komercinių profesijų, turizmo ir kitų paslaugų

Pagalbą teikiančios institucijos pavadinimas ir adresas:

Bremerhavener Arbeit GmbH Friedrich-Ebert-Straße 6 DE-27570 Bremerhaven

Kita informacija:

Senator für Arbeit, Frauen, Gesundheit, Jugend und Soziales Referat 24 — Frau Zaremba Bahnhofsplatz 29 DE-28195 Bremen

Pagalbos Nr.: XT 8/03

Valstybė narė: Jungtinė Karalystė

Regionas: Šiaurės Airija

Pagalbos schemos arba įmonės, gaunančios individualią pagalbą, pavadinimas: Mokymas gerinti tiekimo grandinės ryšiams, supratimui ir integracijai

Teisinis pagrindas:

— Agriculture Act 1949

— Agriculture (Miscellaneous Provisions) Act (Northern Ireland) 1970

Planuojamos metinės išlaidos pagal schemą arba bendra įmonei suteiktos individualios pagalbos suma:

2003–2004 m.: 0,23 mln. GBP

2004–2005 m.: 0,24 mln. GBP

2005–2006 m.: 0,25 mln. GBP

Iš viso: 0,724 mln. GBP 890 dalyvių mokymui.

Vienam gavėjui ne daugiau kaip 1 mln. EUR.

Vidutinė pagalbos suma vienam gavėjui sudaro 850 GBP

Maksimalus pagalbos intensyvumas: Faktinis pagalbos intensyvumas pagal programą yra 75 %. Tai atitinka 75 % maksimalų suteiktinos pagalbos intensyvumą, t. y.:

70 % bendrajam mokymui mažosioms ir vidutinėms įmonėms. Visi mokiniai yra iš MVĮ, kaip apibrėžta Reglamento (EB) Nr. 68/2001 1 priede. Mokymas yra bendrasis, nes kvalifikacija, siūloma įvairių įmonių darbuotojams, gali būti naudinga kituose sektoriuose ir didina darbuotojo įsidarbinimo galimybes. Mokinių atitiktis reikalavimams, bus patikrinta registruojant juos į kursus.

5 % regioninė pagalba. Šiaurės Airija gali gauti regioninę pagalbą pagal EB sutarties 87 straipsnio 3 dalies c punktą

Įgyvendinimo data: 2003 m. balandžio mėn.

Pagalbos schemos arba individualios pagalbos laikotarpis: 2003 m. balandžio 1 d.–2006 m. kovo 31 d.

Pagalbos tikslas:

— Suteikti bendrąjį mokymą ir pagerinti ryšius, supratimą ir integraciją tarp tiekimo grandinės gamintojų, perdirbėjų ir mažmenininkų.

— Pagerinti kvalifikaciją ir įgūdžius tiekimo grandinės klausimais (kintantys rinkos ir klientų reikalavimai, tolesnio etapo tiekimo grandinėje bendrovių poreikis, bendradarbiavimo ir verslo instrumentų supratimo privalumai, kurie sudaro sąlygas visai tiekimo grandinei geriau patenkinti klientų poreikius).

— Paskatinti dalyvius ir sudaryti jiems sąlygas priimti objektyvia informacija pagrįstus sprendimus dėl jų verslo ateities, perimti geriausią praktiką, veiksmingai valdyti pokyčius bei gauti ir traktuoti informaciją.

— Pagaliau padidinti mokinių įsidarbinimo galimybes.

— Programa skirta mažųjų ir vidutinių įmonių žemdirbiams, žemdirbių šeimos nariams ir susijusioms įmonėms.

— Bus sukurta tiek mokymo vietų: — 2003–2004 m.: 297 — 2004–2005 m.: 297 — 2005–2004 m.: 296

Iš viso 890 mokymo vietų

Ekonomikos sektoriai: Žemės ūkis, sodininkystė ir susijusi maisto pramonė

Pagalbą teikiančios institucijos pavadinimas ir adresas: Dr John Speers, Director of Environmental, Food and Central Services, Agri-Food Development Service, Department of Agriculture and Rural Development, Room 547, Dundonald House, Upper Newtownards Rd, Belfast BT4 3SB Northern Ireland